Колко е времетраенето на сватбения филм?
Продължителността на сватбения филм е до 60 минути. До скоро сватбените ни филми бяха с времетраене до 90 мин., но последните години започнаха да се появяват младоженци, които искаха филмите им да не надхвърлят 60 мин. Голяма част от тях бяха смесени бракове, а както знаем, в много страни по света, това е нормалната практика. Там много често продължителността не надхвърля дори 30 мин. Тази тенденция, сватбени филми с продължителност до 60 мин., започна да се предпочита от немалко български двойки.Ето защо ние намалихме на 60 мин. продължителността на сватбения филм, като съответно и редуцирахме цената на пакетите. Не би било справедливо младоженци, желаещи 60-минутен филм да заплащат пакет, включващ монтаж на 90-минутен.Основният критерий при финалния монтаж е материалът да бъде интересен за гледане и да няма пропуснати важни неща. Ако са се случвали повече весели, забавни, смешни, красиви, вълнуващи и трогателни моменти, то и продължителността ще бъде по-голяма от 60 мин., ще доближава 90-те мин., като може и да ги надхвърли. Тогава всичко ще зависи от решението на младоженците.Ако тържеството е протекло по-спокойно и не се е отличавало с изобилие на разнообразни моменти, то и времетраенето ще бъде по-кратко.Тържествата, които са протекли изключително интензивно, с множество интересни и атрактивни моменти, с по-дълга подготовка на булката и младоженеца, с по-дълги фото и видеосесии, ритуали, обреди, изнесени церемонии, и особено, наситена програма в ресторанта, с разнообразни фолклорни и поп изпълнители, танцови, инструментални и друг вид шоута, съвсем естествено не могат да се вместят нито в 60 мин., нито в 90 минути, без да загубят значителна част от важните си и незабравими моменти. В тези случаи е необходимо да се направи допълнителен монтаж над 60-те минути, който се заплаща отделно и цената му е посочена в нашата оферта: за еднокамерно заснемане - 180 лв./30 мин. и за двукамерно заснемане - 280 лв./30 мин.В случаите, когато виждаме, че за да се включат всички важни, интересни и забавни моменти е необходимо филмът да надхвърли 60-те мин., ние информираме за това младоженците. Едва след тяхното решение да се увеличи времетраенето, ние го извършваме. Ако по някаква причина те не желаят филмът да бъде увеличен, то ги молим да ни информират кои моменти за тях не са толкова важни и можем да изрежем.